Nüüd läheme koos reisima!
PEKKA LAULULOOD
Kui ma käisin koolis, oli mul raskusi matemaatikaga.
Muidugi sain selgeks 1+1=2.
Suureks saades mõistsin, et alati ei ole vastuseks 2.
Kuidas on see võimalik?
Matemaatikat on kahte moodi.
Üks on numbritega, mida koolis õpetatakse, kus 1+1=2.
Kuid on ka teine matemaatika, kus pole numbreid.
Selle kohta võib öelda nn elumatemaatika,
kuid ise nimetan seda Jumala matemaatikaks.
Ka Jeesus õpetas mitmeid kordi Jumala matemaatikat.
Kord vaidlesid jüngrid selle üle, kes on kõige kõvem mees.
Kes on kõige esimene?
Nad küsisid seda Jeesuselt.
Kas tead, mida Jeesus vastas?
Jeesus kutsus jüngrid kokku.
Ta nägi üht väikest koolipoissi minevat.
Ta kutsus koolipoissi: "Tule õige siia!"
Poiss tuli nende juurde ja Jeesus ütles:
"Kui tahate olla kõvad mehed, kõikidest kõige paremad,
kõige esimesed, siis peate olema nagu see väike poiss."
Neil venisid näod pikaks: "Mida!?"
Ta pole ju mingi kõva mees!
See ongi Jumala matemaatika.
Tugevust ei hinnata selle järgi, kellel suurem muskel.
Rikkust ei hinnata selle järgi, kellel on rohkem raha.
See on hoopis teistsugune matemaatika.
Keegi on kaunis kui primadonna
Miss Universum või keegi muu
Kuid kaunim neist olla
võib ju ka kärnkonn, kui süda tal soe ja naerul suu
Keegi on rikas, torukübaraga, kui Part Donald oma uhkes lossis
Kuid rikkam veel võib olla kerjus, kes valmis oma piskut jagama
Üks pluss üks polegi kaks, kui täpselt kokku arvutada
Väike ja väeti võib suurimaks saada
Viimane võib saada esimeseks
Mis see on?
See on Jumala matemaatika
Mis see on?
See on Jumala matemaatika
Keegi on tugev kui vägilane või nagu džungli Tarzan
Kuid tugevamaks saada
võib vilets argpüks, kel pole soovi kakelda
Keegi on tark kui president või ülikooli professor
Targem võib olla Maia või Pentti, kes on kogunud taevasse varandust
Üks pluss üks polegi kaks, kui täpselt kokku arvutada
Väike ja väeti võib suurimaks saada
Viimane võib saada esimeseks
Mis see on?
See on Jumala matemaatika
Mis see on?
See on Jumala matemaatika
Mis see on?
See on Jumala matemaatika
Mis see on?
See on..
Väga õige!
Tõlge: Mare Peterson